NARIADENIE KOMISIE (ES) č. 601/2005
z 18. apríla 2005,
ktorým sa mení a dopĺňa príloha I k nariadeniu Rady (ES) č. 866/2004 o režime podľa článku 2 protokolu č. 10 Aktu o pristúpení
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na protokol č. 10 o Cypre Aktu o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a na úpravy zmlúv, na ktorých je založená Európska únia (1),
so zreteľom na nariadenie Rady (ES) č. 866/2004 z 29. apríla 2004 o režime podľa článku 2 protokolu č. 10 Aktu o pristúpení (2), najmä na jeho článok 9,
keďže:
(1)
Príloha I k nariadeniu (ES) č. 866/2004 ustanovuje zoznam miest prechodu, cez ktoré môžu osoby a tovary prekročiť hranicu medzi územiami, na ktorých vláda Cyperskej republiky vykonáva efektívnu kontrolu, a tými územiami, nad ktorými vláda Cyperskej republiky nevykonáva efektívnu kontrolu.
(2)
V dôsledku dohody o otvorení nových miest prechodu v Zodia a Ledra Street je potrebné upraviť prílohu I.
(3)
Vláda Cyperskej republiky odsúhlasila túto úpravu.
(4)
Turecko-cyperská obchodná komora bola konzultovaná v tejto veci,
PRIJALA TOTO NARIADENIE:
Článok 1
Príloha I k nariadeniu (ES) č. 866/2004 sa nahrádza takto:
„PRÍLOHA I
Zoznam miest prechodu uvedených v článku 2 ods. 4
-
Agious Dhometios
-
Ledra Palace
-
Ledra Street
-
Zodia“
Článok 2
Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 18. apríla 2005